CELEX: 62016TN0347
Language: el
Date: 2016-06-29 00:00:00
Title: Υπόθεση T-347/16: Προσφυγή της 29ης Ιουνίου 2016 — Inox Mare κατά Επιτροπής

16.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/38
            
         Προσφυγή της 29ης Ιουνίου 2016 — Inox Mare κατά Επιτροπής
   (Υπόθεση T-347/16)
   (2016/C 296/48)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Inox Mare Srl (Ρίμινι, Ιταλία) (εκπρόσωπος: R. Holzeisen, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο να ακυρώσει την απόφαση της Επιτροπής REM 02/14 — C (2015) 9672 τελικό, της 6ης Ιανουαρίου 2016, με την οποία διαπιστώνεται ότι η επιστροφή των εισαγωγικών δασμών δεν δικαιολογείται σε συγκεκριμένη περίπτωση [Commission decision of 6.1.2016 finding that repayment of import duties is not justified in a particular case, REM 02/14 — C (2015) 9672 final], και να καταδικάσει την Επιτροπή στα δικαστικά έξοδα.
   
      Λόγοι ακυρώσεως και κύρια επιχειρήματα
   
   Η προσβαλλόμενη με την παρούσα προσφυγή απόφαση αποτελεί συνέχεια της αποφάσεως την οποία αφορά η υπόθεση T-289/16, Inox Mare κατά Επιτροπής.
   Προς στήριξη της προσφυγής της, η προσφεύγουσα προβάλλει έλλειψη νομιμότητας της προσβαλλομένης πράξεως απορρέουσα από σοβαρές παρατυπίες της συναφούς έρευνας που διεξήγαγε η OLAF, η οποία ολοκληρώθηκε με την προσβαλλόμενη στο πλαίσιο της προμνησθείσας υποθέσεως T-289/16 τελική έκθεση.
   Συγκεκριμένα, η προσβαλλόμενη πράξη ενέχει τις ακόλουθες πλημμέλειες:
   
               —
            
            
               Παραβίαση και εσφαλμένη εφαρμογή της κοινοτικής νομοθεσίας περί του δασμού αντιντάμπινγκ.
            
         
               —
            
            
               Παραβίαση και εσφαλμένη εφαρμογή της νομοθεσίας, τόσο της Ένωσης όσο και των Φιλιππίνων, περί της υποχρεώσεως που η τελωνειακή αρχή των Φιλιππίνων υπέχει για έλεγχο της πιστοποιούμενης από την ίδια προελεύσεως των εμπορευμάτων.
            
         
               —
            
            
               Παράβαση και εσφαλμένη εφαρμογή του άρθρου 220, παράγραφος 2, στοιχείο β', του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ 1992, L 302, σ. 1).
            
         Η προσφεύγουσα ζητεί, ως εκ τούτου, την ακύρωση της προσβαλλομένης αποφάσεως λόγω παραβιάσεως των Συνθηκών και παραβάσεως των κανόνων περί εφαρμογής τους, καθώς και λόγω παραβιάσεως του Χάρτη των Θεμελιωδών Δικαιωμάτων της Ευρωπαϊκής Ένωσης και, ειδικότερα, λόγω παραβάσεως του άρθρου 41 αυτού.